กฎกระทรวงกฎกระทรวงฉบับที่ 17 (พ.ศ.2536)ออกตามความในพระราชบัญญัติระเบียบข้าราชการฝ่ายตุลาการพ.ศ. 2521 อาศัยอำนาจตามความในมาตรา 13 และมาตรา 35 แห่งพระราชบัญญัติระเบียบข้าราชการฝ่ายตุลาการ พ.ศ. 2521 รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้ข้อ 1ให้ยกเลิกกฎกระทรวง ฉบับที่ 16 (พ.ศ. 2535) ออกตามความในพระราชบัญญัติระเบียบข้าราชการฝ่ายตุลาการ พ.ศ. 2521ข้อ 2เมื่อรัฐมนตรีว่าการกระทรวงยุติธรรมได้มีคำสั่งให้มีการเลือกกรรมการตุลาการผู้ทรงคุณวุฒิให้ปลัดกระทรวงยุติธรรมเป็นผู้ดำเนินการจัดให้มีการเลือกตามวิธีการที่กำหนดในกฎกระทรวงนี้ข้อ 3ให้ปลัดกระทรวงยุติธรรมจัดส่งบัญชีรายชื่อบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิโดยแยกเป็นประเภทข้าราชการตุลาการตามมาตรา 15 (2) และ (3)แห่งพระราชบัญญัติระเบียบข้าราชการฝ่ายตุลาการพ.ศ. 2521 และมิได้เป็นกรรมการตุลาการโดยตำแหน่งอยู่แล้วกับประเภทผู้รับบำนาญซึ่งเคยรับราชการเป็นข้าราชการตุลาการมาแล้วพร้อมด้วยบัตรเลือกกรรมการตุลาการผู้ทรงคุณวุฒิไปยังข้าราชการตุลาการซึ่งได้รับเงินเดือนตั้งแต่ชั้น 2 ขึ้นไปทุกคนและแจ้งกำหนดวันสุดท้ายที่จะส่งบัตรเลือกกรรมการตุลาการผู้ทรงคุณวุฒิให้ถึงสำนักงานส่งเสริมงานตุลาการพร้อมทั้งแจ้งกำหนดวันเวลา และสถานที่ที่จะทำการตรวจนับคะแนนไปด้วยในกรณีเลือกซ่อมให้ปลัดกระทรวงยุติธรรมแจ้งประเภทและจำนวนตำแหน่งที่ว่างไปด้วยการจัดส่งหรือการแจ้งตามวรรคหนึ่งและวรรคสอง ปลัดกระทรวงยุติธรรมต้องดำเนินการให้แล้วเสร็จก่อนกำหนดวันสุดท้ายที่จะส่งบัตรเลือกกรรมการตุลาการผู้ทรงคุณวุฒิให้ถึงสำนักงานส่งเสริมงานตุลาการไม่น้อยกว่าสิบห้าวันก่อนกำหนดวันสุดท้ายที่จะส่งบัตรเลือกกรรมการตุลาการผู้ทรงคุณวุฒิให้ถึงสำนักงานส่งเสริมงานตุลาการเจ็ดวันถ้าข้าราชการตุลาการซึ่งได้รับเงินเดือนตั้งแต่ชั้น 2ขึ้นไปผู้ใดยังไม่ได้รับบัญชีรายชื่อบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิพร้อมด้วยบัตรเลือกกรรมการตุลาการผู้ทรงคุณวุฒิให้ผู้นั้นรายงานปลัดกระทรวงยุติธรรมเพื่อดำเนินการให้ตนมีโอกาสใช้สิทธิเลือกกรรมการตุลาการผู้ทรงคุณวุฒิภายในกำหนดวันสุดท้ายที่จะส่งบัตรเลือกกรรมการตุลาการผู้ทรงคุณวุฒิให้ถึงสำนักงานส่งเสริมงานตุลาการข้อ 4บัตรเลือกกรรมการตุลาการผู้ทรงคุณวุฒิให้เป็นไปตามแบบท้ายกฎกระทรวงนี้ บัตรทุกบัตรต้องมีลายมือชื่อของปลัดกระทรวงยุติธรรมและเลขาธิการส่งเสริมงานตุลาการกำกับเป็นหลักฐานข้อ 5ข้าราชการตุลาการซึ่งได้รับเงินเดือนตั้งแต่ชั้น 2 ขึ้นไปผู้ใดประสงค์จะเลือกกรรมการตุลาการผู้ทรงคุณวุฒิให้กรอกบัตรเลือกกรรมการตุลาการผู้ทรงคุณวุฒิโดยเขียนชื่อผู้ซึ่งตนเลือกด้วยตนเองแล้วใส่ซองบรรจุบัตรเลือกกรรมการตุลาการผู้ทรงคุณวุฒิที่ปลัดกระทรวงยุติธรรมจัดส่งไปให้ปิดผนึกส่งไปยังเลขาธิการส่งเสริมงานตุลาการถ้าจะส่งทางไปรษณีย์ให้ส่งโดยลงทะเบียนข้อ 6บัตรเลือกกรรมการตุลาการผู้ทรงคุณวุฒิต่อไปนี้ ให้ถือเป็นบัตรเสียและไม่ให้นับคะแนน(1) บัตรที่มิใช่บัตรฉบับที่ปลัดกระทรวงยุติธรรมจัดส่งไปให้ หรือบัตรที่ไม่มีลายมือชื่อของปลัดกระทรวงยุติธรรมและเลขาธิการส่งเสริมงานตุลาการกำกับเป็นหลักฐาน(2) บัตรที่เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิเกินจำนวนที่กฎหมายกำหนดทั้งสองประเภทหรือเกินจำนวนตำแหน่งที่ว่างในกรณีเลือกซ่อม(3) บัตรที่มิได้เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิเลย(4) บัตรที่ผู้เลือกมิได้เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิทั้งหมดด้วยตนเอง(5) บัตรที่อ่านชื่อผู้มีสิทธิรับเลือกเป็นกรรมการตุลาการผู้ทรงคุณวุฒิไม่ออกทั้งหมด(6) บัตรที่เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นข้าราชการตุลาการตามมาตรา 15 (2) และ (3)แห่งพระราชบัญญัติระเบียบข้าราชการฝ่ายตุลาการ พ.ศ. 2521ทั้งหมดในช่องสำหรับกรอกชื่อผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นผู้รับบำนาญซึ่งเคยรับราชการเป็นข้าราชการตุลาการมาแล้ว หรือกลับกัน(7) บัตรที่เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิทั้งหมดไม่ถูกต้องหรือเลอะเลือนจนไม่สามารถทราบเจตนาอันแท้จริงของผู้เลือกได้ว่างลงคะแนนให้แก่ผู้มีสิทธิรับเลือกเป็นกรรมการตุลาการผู้ทรงคุณวุฒิคนใด(8) บัตรที่ไปถึงสำนักงานส่งเสริมงานตุลาการพ้นกำหนดวันสุดท้ายที่ปลัดกระทรวงยุติธรรมกำหนดให้ส่งตามข้อ 3 วรรคหนึ่งข้อ 7บัตรเลือกกรรมการตุลาการผู้ทรงคุณวุฒิต่อไปนี้ให้ถือเป็นบัตรเสียบางส่วนไม่ให้นับคะแนนส่วนที่เสียและให้นับคะแนนเฉพาะส่วนที่ไม่เสียเท่านั้น(1) บัตรที่เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิเฉพาะบางประเภทเกินจำนวนที่กฎหมายกำหนด(2) บัตรที่ผู้เลือกมิได้เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิคนใดด้วยตนเอง(3) บัตรที่อ่านชื่อของผู้มีสิทธิรับเลือกเป็นกรรมการตุลาการผู้ทรงคุณวุฒิบางคนไม่ออก(4) บัตรที่เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นข้าราชการตุลาการตามมาตรา 15 (2) และ (3)แห่งพระราชบัญญัติระเบียบข้าราชการฝ่ายตุลาการ พ.ศ. 2521บางคนในช่องสำหรับกรอกชื่อผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นผู้รับบำนาญซึ่งเคยรับราชการเป็นข้าราชการตุลาการมาแล้ว หรือกลับกัน(5) บัตรที่เขียนชื่อผู้มีสิทธิรับเลือกเป็นกรรมการตุลาการผู้ทรงคุณวุฒิบางคนไม่ถูกต้องหรือเลอะเลือนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการผู้ทรงคุณวุฒิคนใดการที่จะถือว่าผู้มีสิทธิรับเลือกเป็นกรรมการตุลาการผู้ทรงคุณวุฒิคนใดเป็นข้าราชการตุลาการตามมาตรา 15 (2) และ (3) แห่งพระราชบัญญัติระเบียบข้าราชการฝ่ายตุลาการ พ.ศ. 2521หรือเป็นผู้รับบำนาญซึ่งเคยรับราชการเป็นข้าราชการตุลาการ ให้ถือตามความเป็นจริงในวันตรวจนับคะแนนข้อ 8ให้มีคณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิคณะหนึ่งประกอบด้วยเลขาธิการส่งเสริมงานตุลาการเป็นประธานกรรมการและข้าราชการตุลาการอีกสองคนซึ่งปลัดกระทรวงยุติธรรมเป็นผู้แต่งตั้งเป็นกรรมการให้คณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิแต่งตั้งเจ้าหน้าที่ซึ่งสังกัดสำนักงานส่งเสริมงานตุลาการจำนวนไม่น้อยกว่าสองคนให้มีหน้าที่รับซองบัตรเลือกกรรมการตุลาการผู้ทรงคุณวุฒิและจดเลขที่ของบัตรเลือกกรรมการตุลาการผู้ทรงคุณวุฒิที่ได้รับเพื่อเป็นหลักฐานแสดงว่าได้รับบัตรเลือกกรรมการตุลาการผู้ทรงคุณวุฒิแล้วคณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิมีหน้าที่ตรวจรับและรวบรวมบัตรเลือกกรรมการตุลาการผู้ทรงคุณวุฒิที่ส่งมายังเลขาธิการส่งเสริมงานตุลาการรวมทั้งจัดทำบัญชีจำนวนบัตรเลือกกรรมการตุลาการผู้ทรงคุณวุฒิที่ได้รับมาในแต่ละวันโดยในแต่ละวันให้นำบัตรเลือกกรรมการตุลาการผู้ทรงคุณวุฒิที่ได้รับนั้นใส่รวมกันไว้ในซองใหญ่พร้อมกับปิดผนึกลงวันที่และลงลายมือชื่อคณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิกำกับรอยปิดผนึกแล้วเก็บรักษาเป็นเรื่องลับมากไว้ที่สำนักงานส่งเสริมงานตุลาการเพื่อส่งมอบให้คณะกรรมการตรวจนับคะแนนในวันตรวจนับคะแนนข้อ 9ให้มีคณะกรรมการตรวจนับคะแนนคณะหนึ่ง ประกอบด้วยรองปลัดกระทรวงยุติธรรมคนหนึ่งซึ่งปลัดกระทรวงยุติธรรมมอบหมายรองเลขาธิการส่งเสริมงานตุลาการคนหนึ่งซึ่งเลขาธิการส่งเสริมงานตุลาการมอบหมายและข้าราชการตุลาการซึ่งไม่เป็นบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิอีกสามคนซึ่งปลัดกระทรวงยุติธรรมแต่งตั้งโดยความเห็นชอบของประธานศาลฎีกาเป็นกรรมการให้คณะกรรมการตรวจนับคะแนนเลือกกรรมการตรวจนับคะแนนคนหนึ่งเป็นประธาน ถ้าประธานไม่อยู่หรือไม่อาจปฏิบัติหน้าที่ได้ให้คณะกรรมการตรวจนับคะแนนเลือกกรรมการตรวจนับคะแนนอื่นทำหน้าที่ประธานแทนในการปฏิบัติหน้าที่ต้องมีกรรมการอยู่พร้อมกันไม่น้อยกว่าสามคนข้อ 10ในการตรวจนับคะแนนให้คณะกรรมการตรวจนับคะแนนเปิดซองบัตรเลือกกรรมการตุลาการผู้ทรงคุณวุฒิแล้วตรวจบัตรเลือกกรรมการตุลาการผู้ทรงคุณวุฒิแต่ละบัตรและวินิจฉัยว่าบัตรเลือกกรรมการตุลาการผู้ทรงคุณวุฒินั้นเป็นบัตรดี บัตรเสียบางส่วน หรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียบัตรเสียบางส่วนหรือบัตรเสียให้คณะกรรมการตรวจนับคะแนนสลักหลังว่า`เสียบางส่วน' หรือ `เสีย' แล้วแต่กรณีแล้วให้กรรมการตรวจนับคะแนนไม่น้อยกว่าสองคนลงลายมือชื่อกำกับไว้เมื่อการตรวจนับคะแนนสิ้นสุดลงให้คณะกรรมการตรวจนับคะแนนเก็บบัตรดีบรรจุในหีบส่วนบัตรเสียบางส่วนและบัตรเสียให้บรรจุซองหรือห่อแยกไว้ส่วนหนึ่งแล้วนำมาเก็บรวมกับบัตรดีในหีบปิดหีบใส่กุญแจประจำครั่งทับรูกุญแจและเก็บรักษาไว้ที่สำนักงานส่งเสริมงานตุลาการเพื่อส่งมอบให้คณะกรรมการทำลายบัตรเลือกกรรมการตุลาการผู้ทรงคุณวุฒิดำเนินการต่อไปตามข้อ 14การดำเนินการตามวรรคหนึ่ง วรรคสอง และวรรคสาม ให้กระทำในวันเวลา และสถานที่ที่กำหนดตามข้อ 3 วรรคหนึ่งและต้องกระทำโดยเปิดเผยให้ผู้มีส่วนได้เสียเข้าร่วมสังเกตการณ์ได้และให้กระทำให้แล้วเสร็จในวันเดียวข้อ 11ในการเลือกกรรมการตุลาการผู้ทรงคุณวุฒิเพื่อให้ดำรงตำแหน่งตามวาระนั้น ให้ข้าราชการตุลาการตามมาตรา 15 (2) และ (3)แห่งพระราชบัญญัติระเบียบข้าราชการฝ่ายตุลาการ พ.ศ. 2521และผู้รับบำนาญซึ่งเคยรับราชการเป็นข้าราชการตุลาการมาแล้วซึ่งได้คะแนนมากตามลำดับรองลงมาตามจำนวนที่กำหนดในมาตรา 34 (2) (ก) และ (ข)แห่งพระราชบัญญัติระเบียบข้าราชการฝ่ายตุลาการ พ.ศ. 2521 เป็นผู้ได้รับเลือกเป็นกรรมการตุลาการผู้ทรงคุณวุฒิในกรณีที่ผู้มีสิทธิรับเลือกเป็นกรรมการตุลาการผู้ทรงคุณวุฒิหลายคนได้คะแนนเท่ากันจนเป็นเหตุให้ไม่สามารถเรียงลำดับผู้ได้รับเลือกเป็นกรรมการตุลาการผู้ทรงคุณวุฒิตามจำนวนกรรมการตุลาการผู้ทรงคุณวุฒิที่จะมีได้ให้ทำการจับสลากการจับสลากให้ปลัดกระทรวงยุติธรรมเป็นผู้จับโดยเปิดเผยและต่อหน้ากรรมการตรวจนับคะแนนไม่น้อยกว่าสามคนเมื่อทราบผลผู้ได้รับเลือกเป็นกรรมการตุลาการผู้ทรงคุณวุฒิแล้วให้ประธานกรรมการตรวจนับคะแนนประกาศชื่อผู้ได้รับเลือกเป็นกรรมการตุลาการผู้ทรงคุณวุฒิต่อหน้าผู้ซึ่งอยู่ ณ สถานที่ตรวจนับคะแนนแล้วปิดประกาศรายชื่อบุคคลดังกล่าวไว้ณ สถานที่นั้นด้วยและให้คณะกรรมการตรวจนับคะแนนรีบรายงานผลการเลือกกรรมการตุลาการผู้ทรงคุณวุฒิพร้อมทั้งส่งประกาศรายชื่อผู้ได้รับเลือกเป็นกรรมการตุลาการผู้ทรงคุณวุฒิไปยังปลัดกระทรวงยุติธรรมภายในวันนั้นหรือวันถัดจากวันทราบผลนั้นเป็นอย่างช้าข้อ 12การเลือกซ่อมกรรกมารตุลาการผู้ทรงคุณวุฒิให้นำข้อ 11 มาใช้บังคับโดยอนุโลมข้อ 13ให้ปลัดกระทรวงยุติธรรมรายงานผลการเลือกกรรมการตุลาการผู้ทรงคุณวุฒิต่อรัฐมนตรีว่าการกระทรวงยุติธรรมเพื่อดำเนินการประกาศชื่อผู้ได้รับเลือกเป็นกรรมการตุลาการผู้ทรงคุณวุฒิในราชกิจจานุเบกษาข้อ 14ให้มีคณะกรรมการทำลายบัตรเลือกกรรมการตุลาการผู้ทรงคุณวุฒิคณะหนึ่งประกอบด้วยรองปลัดกระทรวงยุติธรรมคนหนึ่งซึ่งปลัดกระทรวงยุติธรรมมอบหมายเป็นประธานกรรมการ และข้าราชการตุลาการอีกสองคนซึ่งปลัดกระทรวงยุติธรรมแต่งตั้งเป็นกรรมการเพื่อดำเนินการทำลายบัตรเลือกกรรมการตุลาการผู้ทรงคุณวุฒิด้วยเครื่องทำลายเอกสารเมื่อพ้นกำหนด 90วันนับแต่วันประกาศชื่อผู้ได้รับเลือกเป็นกรรมการตุลาการผู้ทรงคุณวุฒิในราชกิจจานุเบกษาให้ไว้ ณ วันที่ 8 เมษายน พ.ศ. 2536สุวิทย์ คุณกิตติรัฐมนตรีว่าการกระทรวงยุติธรรมหมายเหตุ:-เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงวิธีการเลือกกรรมการตุลาการผู้ทรงคุณวุฒิให้เหมาะสมยิ่งขึ้นเพื่อความสะดวกและไม่สิ้นเปลืองเวลาและค่าใช้จ่ายในการดำเนินการเลือกกรรมการตุลาการผู้ทรงคุณวุฒิ จึงจำเป็นต้องออกกฎกระทรวงนี้